Špakovska parks
Špakovska parks, agrāk dendroloģiskais parks "Lazdukalni", ir dendroloģiskais parks Ogrē, Pārogrē, Pavasara gatves un Lībiešu ielas ielokā. Parkā ir vairāk kā 7000 stādījumu, 412 dažādu sugu koku, košumkrūmu un citu stādījumu. Pārstāvētas tādas sugas, kā ginks, Vācijas mespils, austrumu skābardis, Mandžūrijas riekstkoks u.c. Parks apskatāms, izstaigājot tajā izbūvētās takas 1,8 km garumā. Parks ir ļoti iecienīts jaunlaulāto vidū, notiek arī kāzu ceremonijas. Uz kalna augstieni ved 100 pakāpienu trepes, tā galā ir dīķis ar ūdensrozēm. Var izstaigāt Purva taku pa 70 m garām laipām, apskatīt dabu, 2 m dziļo dabisko akaci. No skatu torņa paveras skats uz Daugavu. Ieeja parkā ir bez maksas.